
Sülysáp Nagyközség Önkormányzata
Polgármesterétől és Bizottsági Elnökeitől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 126-4/2013
Előterjesztést készítette: Ráczné F.O., Lányiné, Kántor E.
Előterjesztés elkészítésének időpontja: 2013. január 10.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. január 17-én tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII.22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2012. év IV. negyedévére vonatkozóan.
Kérjük a beszámoló szíves elfogadását.
…/2013. (I.17.) ÖKT határozati javaslat

Sülysáp Nagyközség Önkormányzatának Képviselő-testülete a 2012. év IV. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, ESZB elnöke
Sülysáp, 2013. január 10.


Horinka László s.k.
Szücsi Csaba s.k.

polgármester
ESZB elnöke
Láttam!

Sülysáp, 2013. január 10.
Tóth Krisztina s.k.

jegyző
BESZÁMOLÓ

a Sülysáp Nagyközség Önkormányzata Képviselő-testületének

átruházott hatásköreiben 2012. IV. negyedévében hozott döntésekről
I. Egészségügyi és Szociális Bizottság
Az Egészségügyi és Szociális Bizottság 2012. IV. negyedévében három alkalommal, október 16-án, november 13-án és december 11-én ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Étkezési térítési díjkedvezmény megállapítása iránt az IV. negyedévben nem nyújtottak be kérelmet. 

Rendkívüli gyermekvédelmi támogatás a Bizottság októberi ülésén 13 fő részére, összesen 67.000,- Ft, novemberi ülésén 9 fő részére, összesen 126.000,- Ft, decemberi ülésén 11 fő részére 110.000.-Ft összegben került megállapításra. 

A Bizottság minden tűzifa igénylés esetében, a megállapított támogatás természetben történő kifizetésről döntött. A tűzifa vásárlását, valamint a számlákkal való elszámolást a családgondozók végezték. 

Elutasító döntés a Bizottság részéről nem született.

Átmeneti segély a Bizottság októberi ülésén 3 fő részére, összesen 15.000.-Ft, novemberi ülésén 7 fő részére, összesen 35.000.-Ft, decemberi ülésén 19 fő részére 122.000.-Ft összegben került megállapításra. 

A Bizottság részéről elutasító döntés nem született.

A hátrányos helyzetű családok részére a Bizottság döntése alapján 2012. december hónapjában karácsonyi csomag került kiosztásra, az akció 100 családot érintett, minden csomag 4.000.-Ft értékben került összeállításra, a csomagok szétosztását a családgondozók végezték december 21. napján. 

A fent említett támogatások a Bizottság döntését követően maradéktalanul kifizetésre kerültek. 

II. Polgármester

Polgármesteri hatáskörben - azonnali krízis helyezet megoldására - rendkívüli gyermekvédelmi támogatás 2 fő részére 14.000.-Ft, átmeneti segély 8 fő részére 52.000.-Ft összegben került megállapításra, melyek kifizetése megtörtént.  

A Bizottság a rendelkezésre álló adatok alapján döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért. 

Közterület 

1 db határozat született közterületi árusításra, piactéren, szerdai és vasárnapi napokra engedélyeztük az árusítást.

7 db határozatot adtunk ki közterület használatra, alkalmi árusításra. 

1 db határozat készült szintén közterület használatra, melyet kerékpártároló elhelyezés céljára adtunk ki. 
Egyedi nyitva tartás 

1 db határozatot adtunk ki egyedi nyitva tartásra, egy vendéglátó ipari egység nyitó rendezvényére

